stanford-oval/wikipedia huggingface dataset:
Golden Time นาทีชีวิต

| Golden Time นาทีชีวิต |
| --- | --- |

เกาหลี: 골든타임
 
ประเภท: แพทย์, วีรคติ
เขียนโดย: ชเว ฮี-รา
กำกับโดย: คว็อน ซ็อก-ชัง อี ยุน-ช็อง
แสดงนำ: อี ซ็อน-คยุน ฮวัง จ็อง-อึม อี ซ็อง-มิน ซง ซ็อน-มี
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนตอน: 23 ตอน
การผลิต
ผู้อำนวยการสร้าง: คิม จิน-มัน
ผู้กำกับภาพ: ฮง ซ็อง-อุก คิม ซ็อน-อิล ช็อง ชัน-ฮง
ออกอากาศ
เครือข่าย: เอ็มบีซี
ออกอากาศ: 9 กรกฎาคม ค.ศ. 2012 (2012-07-09) – 25 กันยายน ค.ศ. 2012 (2012-09-25)
Golden Time นาทีชีวิต (เกาหลี: 골든타임; อาร์อาร์: Goldeuntaim) เป็นละครโทรทัศน์ของประเทศเกาหลีใต้ แนวแพทย์ละคร นำแสดงโดย อี ซ็อน-คยุน, ฮวัง จ็อง-อึม, อี ซ็อง-มิน และ ซง ซ็อน-มีออกอากาศผ่าน บริษัทกระจายเสียงและแพร่ภาพมุนฮวา  ในวันที่ 9 กรกฎาคม ถึง 25 กันยายน 2555 ทุกวันจันทร์และวันอังคาร เวลา 21.55 จำนวน 23 ตอน สำหรับประเทศไทยออกอากาศทางช่องเวิร์คพอยท์ ทุกวันพุธถึงศุกร์ เวลา 21.30 - 23.00 น.
เรื่องย่อ

เมื่อชีวิตของผู้ป่วยแขวนบนเส้นด้าย ความเป็นความตายอยู่แค่คืบ ทักษะฝีมือความชำนาญการอันเป็นเลิศ ประสานกับเวลาที่เหมาะเหม็ง สามารถพลิกผันชีวิตของคนได้ เรื่องราวแพทย์ฝึกหัด (อินเทิร์น) ในห้องฉุกเฉินโดยที่ หนุ่มนักเรียนแพทย์ หลังจากจบจากโรงเรียนแพทย์เขาได้เข้าไปทำงานในโรงพยาบาลแพทย์แผนตะวันออก เพื่อต้องการที่จะทำงานสบายๆ และได้รายได้ดี แต่หลังจากที่เขาได้ไปขึ้นเวรแทนรุ่นพี่ที่โรงพยาบาลแห่งหนึ่ง คืนนั้นมีเคสฉุกเฉินซึ่งเหตุการณ์นั้นเป็นจุดเริ่มต้นที่ทำให้หนุ่มนักเรียนแพทย์เปลี่ยนแนวคิดและเปลี่ยนการดำเนินชีวิตของเขาไปจากเดิมอย่างสิ้นเชิง
นักแสดง > นักแสดงหลัก

อี ซ็อน-คยุน รับบทเป็น อี มิน-อู
ฮวัง จ็อง-อึม รับบทเป็น คัง แจ-อิน
อี ซ็อง-มิน รับบทเป็น ชเว อิน-ฮย็อก
ซง ซ็อน-มี รับบทเป็น พยาบาลทหารผ่านศึก ชิน อึน-อา
พระอุดมญาณโมลี (จันทร์ศรี จนฺททีโป)

| พระอุดมญาณโมลี (จันทร์ศรี จันททีโป) |
| --- | --- |

ชื่ออื่น: หลวงปู่จันทร์ศรี, หลวงปู่ใหญ่
ส่วนบุคคล
เกิด: 10 ตุลาคม พ.ศ. 2454
มรณภาพ: 14 ธันวาคม พ.ศ. 2559 (105 ปี 65 วัน)   โรงพยาบาลจุฬาลงกรณ์ สภากาชาดไทย กรุงเทพมหานคร
นิกาย: ธรรมยุติกนิกาย
การศึกษา: นักธรรมชั้นเอก เปรียญธรรม 4 ประโยค
ตำแหน่งชั้นสูง
ที่อยู่: วัดโพธิสมภรณ์ อุดรธานี
อุปสมบท: 13 มกราคม พ.ศ. 2474
พรรษา: 85
ตำแหน่ง: อดีตเจ้าอาวาสวัดโพธิสมภรณ์ อดีตที่ปรึกษาเจ้าคณะภาค 9 (ธรรมยุต) อดีตที่ปรึกษามหาเถรสมาคม (มส.)
พระอุดมญาณโมลี นามเดิม จันทร์ศรี แสนมงคล ฉายา จนฺททีโป หรือ หลวงปู่ใหญ่ (10 ตุลาคม พ.ศ. 2454 - 14 ธันวาคม พ.ศ. 2559) เป็นพระราชาคณะเจ้าคณะรองฝ่ายธรรมยุติกนิกาย ชาวจังหวัดอุดรธานี อดีตเจ้าอาวาสวัดโพธิสมภรณ์
ประวัติ > ชาติกำเนิด

นามเดิม จันทร์ศรี แสนมงคล เกิดเมื่อวันที่ 10 ตุลาคม พ.ศ. 2454 ตรงกับวันอังคาร ตรงกับแรม 3 ค่ำ เดือน 11 ปีกุน ณ บ้านโนนทัน ตำบลโนนทัน อำเภอเมืองขอนแก่น จังหวัดขอนแก่น โยมบิดา-โยมมารดาชื่อนายบุญสาร-นางหลุน แสนมงคล ก่อนที่โยมมารดาจะตั้งครรภ์ ในคืนวันขึ้น 14 ค่ำ เดือน 3 นั้น ฝันเห็นพระ 9 รูป มายืนอยู่ที่ประตูหน้าบ้าน พอรุ่งขึ้นตรงวันขึ้น 15 ค่ำ เพ็ญเดือน 3 ซึ่งเป็นวันมาฆบูชา ได้เห็นพระกัมมัฏฐาน 9 รูปมาบิณฑบาตยืนอยู่หน้าบ้าน จึงเกิดความเลื่อมใสศรัทธา จึงรีบจัดภัตตาหารใส่ภาชนะ ไปนั่งคุกเข่าประนมมือตรงหน้าพระเถระผู้เป็นหัวหน้า ยกมือไหว้ แล้วใส่บาตรจนครบทั้ง 9 รูป แล้วนั่งพับเพียบประนมมือกล่าวขอพรว่า
“ดิฉันปรารถนาอยากได้ลูกชายสัก 1 คน จะให้บวชเหมือนพระคุณเจ้าเจ้าค่ะ”
พระเถระก็กล่าวอนุโมทนา หลังจากนั้นอีก 1 เดือน นางหลุน แสนมงคล ก็ได้ตั้งครรภ์ และต่อมาก็คลอดบุตรชายรูปงามในวันอังคารที่ 10 ตุลาคม พุทธศักราช 2454
ประวัติ > อุปสมบท

บรรพชาเป็นสามเณร เมื่อวันที่ 6 พฤษภาคม พ.ศ. 2468 ณ วัดโพธิ์ศรี บ้านศิลา ตำบลศิลา อำเภอเมืองขอนแก่น จังหวัดขอนแก่น โดย เจ้าอธิการเป๊ะ ธัมมเมตติโก เจ้าอาวาสวัดโพธิ์ศรี, เจ้าคณะตำบลโนนทัน อายุครบ 20 ปีบริบูรณ์ ได้เข้าพิธีอุปสมบทเป็นพระภิกษุในพระพุทธศาสนา ณ พัทธสีมาวัดศรีจันทร์ (วัดศรีจันทราวาส) ตำบลในเมือง อำเภอเมืองขอนแก่น จังหวัดขอนแก่น เมื่อวันที่ 13 มกราคม พ.ศ. 2474 โดยมี พระครูพิศาลอรัญญเขต (จันทร์ เขมิโย ป.ธ. ๓) เจ้าคณะธรรมยุตจังหวัดขอนแก่น และเจ้าอาวาสวัดศรีจันทร์ (วัดศรีจันทราวาส) เป็นพระอุปัชฌาย์, พระอาจารย์สิงห์ ขนฺตยาคโม เป็นพระกรรมวาจาจารย์ และพระมหาปิ่น ปญฺญาพโล เป็นพระอนุสาวนาจารย์ มีพระอาจารย์กรรมฐานจำนวน 25 รูปนั่งเป็นพระอันดับ ท่านได้รับนามฉายาว่า จนฺททีโป อันมีความหมายเป็นมงคลว่า ผู้มีแสงสว่างเจิดจ้าดั่งจันทร์เพ็ญ
ประวัติ > การศึกษาพระปริยัติธรรมและงานด้านการศึกษา

พ.ศ. 2474 สอบได้นักธรรมชั้นตรีได้ในสนามหลวง คณะจังหวัดขอนแก่น
พ.ศ. 2475 สอบนักธรรมชั้นโทได้ในสนามหลวง คณะจังหวัดขอนแก่น
พ.ศ. 2477 สอบนักธรรมชั้นเอกได้ในสนามหลวง สำนักเรียนวัดบวรนิเวศวิหาร กรุงเทพฯ
พ.ศ. 2480 สอบเปรียญธรรม 3 ประโยค สำนักเรียนวัดบวรนิเวศวิหาร กรุงเทพฯ
พ.ศ. 2485 สอบเปรียญธรรม 4 ประโยค สำนักเรียนวัดบวรนิเวศวิหาร กรุงเทพฯ
พ.ศ. 2484 สมเด็จพระสังฆราชเจ้า กรมหลวงวชิรญาณวงศ์ วัดบวรนิเวศราชวรวิหาร กรุงเทพฯ ทรงมีบัญชาให้ไปเป็นครูสอนพระปริยัติธรรม แผนกธรรมและบาลี ณ สำนักเรียนวัดป่าสุทธาวาส ตำบลพระธาตุเชิงชุม อำเภอเมืองสกลนคร จังหวัดสกลนคร
ในช่วงต้นเดือนพฤศจิกายน ปี พ.ศ. 2484 ท่านพระอาจารย์มั่น ภูริทัตฺตมหาเถระ ได้ไปพำนักจำพรรษาอยู่ที่วัดป่าสุทธาวาส จังหวัดสกลนคร เป็นเวลา 15 วัน ทำให้หลวงปู่จันทร์ศรีได้มีโอกาสใกล้ชิดกับท่านพระอาจารย์มั่นชั่วระยะเวลาหนึ่ง ถือเป็นกำไรแห่งชีวิตอันล้ำค่า
พ.ศ. 2485 ท่านได้กลับมาอยู่จำพรรษาที่วัดบวรนิเวศวิหาร เพื่อศึกษาเปรียญธรรม 5 ประโยค
พ.ศ. 2486 สมเด็จพระสังฆราชเจ้า กรมหลวงวชิรญาณวงศ์ มีพระบัญชาให้ไปเป็นครูสอนพระปริยัติธรรม แผนกธรรมและบาลี เปรียญธรรม 3-4 ประโยค ณ สำนักเรียนวัดธรรมนิมิตร ตำบลบางแก้ว อำเภอเมืองสมุทรสงคราม จังหวัดสมุทรสงคราม เป็นเวลานานถึง 10 ปี
ตำแหน่งงานปกครองคณะสงฆ์

1 พฤษภาคม พ.ศ. 2497 สมเด็จพระสังฆราชเจ้า กรมหลวงวชิรญาณวงศ์ ก็มีพระบัญชาให้มาอยู่ที่วัดโพธิสมภรณ์ ต.หมากแข้ง อ.เมือง จ.อุดรธานี เพื่อทำศาสนกิจคณะสงฆ์ เนื่องจาก พระธรรมเจดีย์ (จูม พนฺธุโล) มีอายุเข้าปูนชรา โดยแต่งตั้งให้เป็นรองเจ้าอาวาสวัดโพธิสมภรณ์ และในปีเดียวกันก็ได้รับแต่งตั้งให้เป็นผู้ช่วยเจ้าคณะจังหวัดอุดรธานี (ธรรมยุต) อีกตำแหน่งหนึ่ง
พ.ศ. 2498 ได้รับแต่งตั้งให้เป็นพระอุปัชฌาย์ ประเภทวิสามัญ และในปีเดียวกันก็ได้รับแต่งตั้งให้เป็นเจ้าคณะจังหวัดอุดรธานี (ธรรมยุต) อีกตำแหน่งหนึ่ง
พ.ศ. 2505 ได้รับแต่งตั้งให้เป็นผู้รักษาการเจ้าอาวาสวัดโพธิสมภรณ์ วัดราษฎร์
พ.ศ. 2507 โปรดเกล้าฯ พระราชทานพระบรมราชานุญาตให้วัดโพธิสมภรณ์ เป็นพระอารามหลวงชั้นตรี ชนิดสามัญ และในปีเดียวกันท่านก็ได้รับแต่งตั้งให้เป็นเจ้าอาวาสวัดโพธิสมภรณ์ พระอารามหลวงชั้นตรี
พ.ศ. 2519 ได้รับแต่งตั้งให้เป็นรองเจ้าคณะภาค (ธรรมยุต) และรักษาการเจ้าคณะจังหวัดอุดรธานี
พ.ศ. 2522 ได้รับแต่งตั้งให้เป็นผู้รักษาการเจ้าคณะจังหวัดหนองคายและจังหวัดสกลนคร
พ.ศ. 2531 ได้รับแต่งตั้งให้เป็นผู้รักษาการเจ้าคณะภาค 9 (ธรรมยุต) และเจ้าคณะภาค 9 (ธรรมยุต) รวมทั้ง ได้รับแต่งตั้งให้เป็นที่ปรึกษามหาเถรสมาคม (มส.)
รวมทั้ง ได้รับแต่งตั้งเป็นที่ปรึกษาเจ้าคณะภาค 9 (ธรรมยุต)
ลำดับสมณศักดิ์

พ.ศ. 2495 เป็นพระครูสัญญาบัตรชั้นเอกที่ พระครูสิริสารสุธี
พ.ศ. 2498 เป็นพระราชาคณะชั้นสามัญที่ พระสิริสารสุธี อุดรธานี ธรรมิกคณิสสร
พ.ศ. 2505 เป็นพระราชาคณะชั้นราชที่ พระราชเมธาจารย์ ปริยัติญาณโสภณ วิมลศีลาจารวัตร ธรรมิกคณิสสร บวรสังฆาราม คามวาสี
พ.ศ. 2517 เป็นพระราชาคณะชั้นเทพที่ พระเทพเมธาจารย์ อริยญาณนายก ตรีปิฎกธรรมวิภูษิต ยติคณิสสร บวรสังฆาราม คามวาสี
พ.ศ. 2533 เป็นพระราชาคณะชั้นธรรมที่ พระธรรมบัณฑิต ปริยัติกิจโกศล สกลศาสนกิจจาทร สุนทรศีลโสภิต ยติคณิสสร บวรสังฆาราม คามวาสี
พ.ศ. 2544 เป็นพระราชาคณะเจ้าคณะรองที่ พระอุดมญาณโมลี ศีลาจารวราภรณ์ สาทรหิตานุหิตวิมล โสภณธรรโมวาทานุสาสนี ตรีปิฏกธรรมาลงกรณ์ ธรรมยุตติกคณิสสร บวรสังฆาราม คามวาสี
รางวัลที่ได้รับ

พ.ศ. 2553 รางวัลพุทธคุณูปการ จากสภาผู้แทนราษฎร
งานด้านสาธารณสงเคราะห์

ท่านได้ให้ทุนการศึกษาแก่เด็กนักเรียนที่มีฐานะยากจน เรียนดี และมีความประพฤติดี ปีละ 40 ทุน ทุนละ 1,000 บาท ให้รางวัลแก่พระภิกษุ-สามเณรที่สามารถสอบไล่ได้บาลีชั้นประโยค 1-2-เปรียญธรรม 3 ประโยค เป็นประจำทุกปี รูปละ 500 บาท ส่วนครูรูปละ 1,000 บาท
นอกจากนี้ยังรับภาระหน้าที่สำคัญ ๆ ในคณะสงฆ์อีกมากมาย อาทิ เป็นกรรมการชำระพระไตรปิฎก (พระสูตร), เป็นพระอนุกรรมการคณะธรรมยุต, เป็นกรรมการตรวจธรรมสนามหลวง, เป็นพระธรรมทูตประจำจังหวัดอุดรธานี, เป็นประธานมูลนิธิวัดโพธิสมภรณ์, เป็นรองประธานกรรมการบริหารศูนย์บาลีศึกษาอีสาน (ธรรมยุต), เป็นผู้อำนวยการศูนย์ศึกษาพุทธศาสนาวันอาทิตย์ วัดโพธิสมภรณ์
ละสังขาร

พระอุดมญาณโมลี (หลวงปู่จันทร์ศรี จันททีโป) ได้ละสังขารอย่างสงบ ที่ อาคารภูมิสิริมังคลานุสรณ์ชั้น 28 รพ.จุฬาลงกรณ์ หลังเข้ารักษาอาการอาพาธ เมื่อวันที่ 14 ธันวาคม พ.ศ. 2559 เวลา 20.00 น. สิริอายุรวม 105 ปี พรรษาที่ 85 สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เสด็จไปในการพระราชทานเพลิงศพเมื่อวันที่ 16 พฤษภาคม พ.ศ. 2560 ณ วัดโพธิสมภรณ์ ตำบลหมากแข้ง อำเภอเมืองอุดรธานี จังหวัดอุดรธานี
สัทธิวิหาริก

หลวงปู่จันทร์ศรี เป็นพระมหาเถรผู้ทรงคุณ แก่วงพระกรรมฐานมากอีกองค์หนึ่งนอกจากจะเป็นผู้ปกครองคณะสงฆ์แล้ว ยังเป็นพระอุปัชฌาจารย์ เป็นบิดาแห่งกุลบุตรให้เข้าสู่ร่มกาวสาวพัสตร์จำนวนมากอีกด้วย  ซึ่งในสมัยก่อนหากมีการอุปสมบทในวัดสำคัญมักจะนิมนต์หลวงปู่จันทร์ศรี ไปเป็นพระอุปัชฌาย์ให้เสมอ ยกตัวอย่าง วัดป่านิโครธาราม ของหลวงปู่อ่อน ญาณสิริ เป็นต้น ซึ่งมีสัทธิวิหาริกองค์สำคัญ ๆ เช่น
พระอาจารย์จันทร์เรียน คุณวโร วัดถ้สหายจันทร์นิมิตร จังหวัดอุดรธานี
พระอาจารย์สมศรี อตฺตสิริ วัดป่าเวฬุวนารักษ์ จังหวัดเลย
พระอาจารย์บุญรอด อธิปุญฺโญ วัดถ้ำไทรทอง จังหวัดกาฬสินธุ์
ข้อมูลเพิ่มเติม

ลานธรรมจักร
| ก่อนหน้า |  | พระอุดมญาณโมลี (จันทร์ศรี จนฺททีโป) |  | ถัดไป |
| --- | --- | --- | --- | --- |
| พระธรรมเจดีย์ (จูม พนฺธุโล) |  | เจ้าอาวาสวัดโพธิสมภรณ์  (พ.ศ. 2505 - 2559) |  | พระสุทธิสารเมธี (รักษาการ) |
งานละสังขารหลวงปู่จันทร์ศรี จันททีโป วัดโพธิสมภรณ์
การีซารามาน

| --- | --- |
ชื่ออื่น: การีซารามาน, ซ็อมลอ-ซรมัน-ชเวีย
ประเภท: แกง
แหล่งกำเนิด: ประเทศกัมพูชา
ส่วนผสมหลัก: เนื้อวัว, กะทิ, กานพลู, โป๊ยกั้ก, เมล็ดยี่หร่า, เมล็ดและรากผักชี, อบเชย, กระวาน, ตะไคร้, พริกแห้ง, ข่า, มะกรูด, หอมแดง, กระเทียม, มะพร้าวคั่ว, น้ำมะขามเปียก
จานอื่นที่คล้ายกัน: เรินดัง, มัสมั่น
 ตำราอาหาร: แกงซารามาน   สื่อ: แกงซารามาน
การีซารามาน (เขมร: ការីសារ៉ាម៉ាន់, การีสารามาน; แปลว่า แกงซารามาน) หรือเรียกโดยย่อว่า ซารามาน (សារ៉ាម៉ាន់) เป็นอาหารประเภทแกงชนิดหนึ่งของประเทศกัมพูชา มีลักษณะเป็นแกงเข้ากะทิ ปรากฏในสำรับเครื่องเสวยของเจ้านายกัมพูชา และยังเป็นอาหารที่คล้ายคลึงกับแกงมัสมั่น ซึ่งเป็นแกงชนิดหนึ่งในอาหารไทย
ประวัติ

ที่มาของอาหารชนิดนี้ยังไม่เป็นที่ชัดเจน พึงสังเกตได้ว่าเดิมแกงซารามานจะใช้เนื้อวัวเป็นหลัก จึงสันนิษฐานว่าจุดเริ่มต้นของอาหารชนิดนี้คงจากชุมชนชาวจามมุสลิมเป็นสำคัญ ทั้งนี้ในภาษาเขมร คำว่า "จาม" นั้น ถูกใช้เรียกชาวมุสลิมแบบรวม ๆ ซึ่งอาจหมายถึงชาวชวา มลายู และจาม ทำให้ที่มาของอาหารยังคงคลุมเครือ บางแหล่งข้อมูลระบุว่าอาหารชนิดนี้ได้มาจากชาวชวา ในตำราอาหารของสมเด็จพระราชกนิษฐา นโรดม รัศมีโสภณ เจ้านายฝ่ายในของเขมร ระบุชื่ออาหารไว้ว่า ซ็อมลอ-ซรมัน-ชเวีย (សម្លសរហ្ម័នជ្វា, สมฺลสรหฺมันชวา; แปลว่า ต้มซาละหมั่นชวา) โดยแกงซารามานนั้นมีความคล้ายคลึงกับเรินดังในสำรับอาหารชวา เพราะเรินดังมีน้ำแกงอยู่มากและมีรสชาติอ่อนเผ็ดตรงกับลักษณะของแกงซารามาน
ส่วนประกอบ

การีซารามานเป็นแกงที่มีรสชาติเข้มข้นและมีองค์ประกอบซับซ้อนมากที่สุดในบรรดาแกงของสำรับอาหารเขมร เพราะมีการเข้าเครื่องเทศอย่างหลากหลาย ได้แก่ โป๊ยกั้ก เมล็ดยี่หร่า กานพลู เมล็ดผักชี รากผักชี อบเชย กระวาน ตะไคร้ พริกแห้ง ข่า มะกรูด หอมแดง และกระเทียม ส่วนใหญ่ใช้เนื้อวัวเป็นส่วนประกอบหลัก และใส่กะทิให้น้ำแกงเข้มข้น แต่งรสชาติด้วยน้ำมะขามเปียก โรยหน้าด้วยมะพร้าวคั่ว และถั่วลิสงคั่ว
สมเด็จพระราชาธิบดีอับดุลอะซีซ อิบน์ ซะอูด

| สมเด็จพระราชาธิบดีอับดุลอะซีซ อิบน์ ซะอูด |
| --- | --- |
 อับดุลอะซีซ อิบน์ อับดุรเราะห์มาน อิบน์ ฟัยศ็อล อิบน์ ตุรกี อิบน์ อับดุลลอฮ์ อิบน์ มุฮัมมัด อาล ซะอูด สมเด็จพระราชาธิบดีอับดุลอะซีซ อิบน์ อับดุรเราะห์มาน อาล ซะอูด

พระมหากษัตริย์ซาอุดีอาระเบีย
ครองราชย์: 13 มกราคม พ.ศ. 2445 - 3 พฤศจิกายน พ.ศ. 2464 เอมิเรตนัจญด์และฮะซาอ์|พระมหากษัตริย์แห่งเอมิเรตนัจญด์และฮะซาอ์ 3 พฤศจิกายนพ.ศ. 2464 - 29 มกราคม พ.ศ. 2470 รัฐสุลต่านนัจญด์|พระมหากษัตริย์แห่งรัฐสุลต่านนัจญด์ 8 มกราคม พ.ศ. 2469 - 23 กันยายน พ.ศ. 2475 ราชอาณาจักรฮิญาซและนัจญด์|พระมหากษัตริย์แห่งราชอาณาจักรฮิญาซและนัจญด์ 23 กันยายน พ.ศ. 2475 - 9 พฤศจิกายน พ.ศ. 2496 ราชอาณาจักรซาอุดีอาระเบีย|พระมหากษัตริย์แห่งราชอาณาจักรซาอุดีอาระเบีย
รัชสมัย: 51 ปี 301 วัน
ราชาภิเษก: 13 มกราคม พ.ศ. 2445
รัชกาลก่อนหน้า: อับดุลอาซิซ บิน มุตัยบ อัล ราชิด (ในฐานะประมุขแห่งญะบัล ชัมมาร์ )
รัชกาลถัดไป:  สมเด็จพระราชาธิบดีซะอูด บิน อับดุลอะซีซ อาล ซะอูด
ประสูติ: 15 มกราคม พ.ศ. 2418 ริยาด, เอมิเรตนัจญด์และฮะซาอ์
สวรรคต: 3 พฤศจิกายน พ.ศ. 2496 (78 พรรษา)  ริยาด ประเทศซาอุดีอาระเบีย
พระมเหสี: 24 พระองค์
พระราชบุตร: 43 พระองค์
สมเด็จพระราชาธิบดีอับดุลอะซีซ อิบน์ อับดุรเราะห์มาน อาล ซะอูด
ราชวงศ์: ซะอูด
พระราชบิดา: อับดุรเราะห์มาน บิน ฟัยศ็อล
พระราชมารดา: ซาราห์ อัสซูดัยรี
สมเด็จพระราชาธิบดีอับดุลอะซีซ บิน อับดุรเราะห์มาน อาล ซะอูด (อาหรับ: عبد العزيز بن عبد الرحمن آل سعود; 15 มกราคม ค.ศ. 1875 – 9 พฤศจิกายน ค.ศ. 1953) หรือที่รู้จักกันในโลกตะวันตกด้วยพระนาม อิบน์ ซาอูด (อาหรับ: ابن سعود; Ibn Suʿūd) เป็นผู้นำทางการเมืองและศาสนาชาวอาหรับ ผู้สถาปนาราชอาณาจักรซาอุดีอาระเบีย และครองราชย์ในฐานะพระมหากษัตริย์พระองค์แรก
คิม ยง-ฮย็อน (นายพล)

| คิม ยง-ฮย็อน |
| --- | --- |
김용현
คิม ยง-อย็อนในปี 2024

รัฐมนตรีว่าการกระทรวงกลาโหม
ดำรงตำแหน่ง 6 กันยายน 2024 – 5 ธันวาคม 2024
ประธานาธิบดี: ยุน ซ็อก-ย็อล
นายกรัฐมนตรี: ฮัน ด็อก-ซู
ก่อนหน้า: ชิน ว็อน-ซิก
ถัดไป: คิม ซ็อน-โฮ (นายพล) (รักษาการ)
หัวหน้าหน่วยงานความมั่นคงประธานาธิบดี (เกาหลีใต้)
ดำรงตำแหน่ง 11 มีนาคม 2022 – 6 กันยายน 2024
ประธานาธิบดี: ยุน ซ็อก-ย็อล
ก่อนหน้า: ยู ย็อน-ซัง
ถัดไป: พัก จง-จุน
 
ข้อมูลส่วนบุคคล
เกิด:  (1959-06-25) 25 มิถุนายน ค.ศ. 1959 (65 ปี) มาซัน, เกาหลีใต้
การศึกษา: สถาบันการทหารเกาหลี
ยศที่ได้รับการแต่งตั้ง
สังกัด: กองทัพสาธารณรัฐเกาหลี
ประจำการ: 1978–2017
ยศ: พลโท

ชื่อเกาหลี
ฮันกึล: 김용현
ฮันจา: 金龍顯
อาร์อาร์: Gim Yonghyeon 
เอ็มอาร์: Kim Yonghyŏn 
 

คิม ยง-ฮย็อน (เกาหลี: 김용현; เกิดวันที่ 25 มิถุนายน 1959) เป็นอดีต พลโท และนักการเมืองชาวเกาหลีใต้ ซึ่งดำรงตำแหน่ง รัฐมนตรีว่าการกระทรวงกลาโหม ตั้งแต่วันที่ 6 กันยายน 2024 จนกระทั่งลาออกเมื่อวันที่ 5 ธันวาคม 2024 จากการเกี่ยวข้องกับ การประกาศกฎอัยการศึกในประเทศเกาหลีใต้ พ.ศ. 2567 ต่อมาเมื่อวันที่ 8 ธันวาคม 2024 เขาถูกจับกุมในข้อหายุยง การกบฏ โดยถูกกล่าวหาว่าให้คำแนะนำแก่ประธานาธิบดี ยุน ซ็อก-ย็อล ให้ประกาศกฎอัยการศึกและส่งทหารเข้าสู่ สมัชชาแห่งชาติ เพื่อเข้ายึดอำนาจฝ่ายนิติบัญญัติ
ชีวิตในวัยเด็กและการศึกษา

คิมเกิดที่ มาซัน, จังหวัดคย็องซังใต้ เขาสำเร็จการศึกษาจาก โรงเรียนมัธยมชุงอัม [ko] ในเขต อึนพย็อง, โซล ในปี 1978 (เรียนล่วงหน้าหนึ่งปีจาก ยุน ซ็อก-ย็อล) และต่อมาได้เข้าเรียนที่ สถาบันการทหารเกาหลี ในเวลาต่อมา
อาชีพ

คิมเคยเป็นนายพลกองทัพบกชั้นสามดาว และดำรงตำแหน่งหัวหน้าหน่วย สำนักงานรักษาความปลอดภัยประธานาธิบดีแห่งเกาหลีใต้ ตั้งแต่วันที่ 11 พฤษภาคม 2022 จนกระทั่งได้รับการเสนอชื่อให้ดำรงตำแหน่ง รัฐมนตรีว่าการกระทรวงกลาโหมแห่งเกาหลีใต้ ในเดือนสิงหาคม 2024 โดยเข้ารับตำแหน่งเมื่อวันที่ 6 กันยายน 2024 เนื่องจากคิมเคยเป็นรุ่นพี่ของประธานาธิบดี ยุน ซ็อก-ย็อล ที่โรงเรียนมัธยมชุงอัมใน โซล ทั้งสองจึงถูกเรียกว่า "กลุ่มชุงอัม" (Chungam faction)
การเกี่ยวข้องกับการประกาศกฎอัยการศึกปี 2024

ในที่ประชุมคณะรัฐมนตรีซึ่งไม่ได้มีการวางแผนไว้และถูกจัดขึ้นก่อนคำประกาศช่วงดึกของยุนเมื่อวันที่ 3 ธันวาคม คิมได้เสนอให้มีการบังคับใช้กฎอัยการศึก คิมลาออกเมื่อวันที่ 5 ธันวาคมหลังเหตุการณ์ การประกาศกฎอัยการศึก พร้อมทั้งกล่าวคำขอโทษ รองผู้บัญชาการของเขา คิม ซ็อนโฮ กล่าวหาว่าคิมได้ออกคำสั่งให้ทหารเข้าสู่ สมัชชาแห่งชาติเกาหลีใต้ เพื่อป้องกันไม่ให้สมาชิกรัฐสภารวมตัวลงมติยกเลิกคำประกาศดังกล่าว กระทรวงยุติธรรมเกาหลีใต้มีคำสั่งห้ามคิมเดินทางออกนอกประเทศเมื่อวันที่ 5 ธันวาคม และเขาถูกจับกุมในวันที่ 8 ธันวาคมด้วยข้อกล่าวหาที่เกี่ยวข้องกับการประกาศกฎอัยการศึก
ในวันที่ 10 ธันวาคม เจ้าหน้าที่ตำรวจได้บุกค้นสำนักงานประธานาธิบดี โดยนำหมายค้นที่ระบุชื่อยุนเป็นผู้ต้องสงสัย ในวันเดียวกัน คิมได้พยายามฆ่าตัวตายในสถานที่กักกัน
หากคิมถูกตัดสินว่ามีความผิดจริง โทษขั้นสูงสุดที่ เขาอาจได้รับคือการประหารชีวิต
เขตห้วยขวาง

| เขตห้วยขวาง |
| --- | --- |
เขต
การถอดเสียงอักษรโรมัน
 • อักษรโรมัน: Khet Huai Khwang
ถนนพระราม 9 บริเวณแยกผังเมือง จากมุมสูง
   ตรา
คำขวัญ: วัดพระราม ๙ อารามหลวงงามคู่เขต ศูนย์วัฒนธรรมประเทศคู่สมัย  โครงการบ่อบำบัดรถไฟฟ้าก้าวไกล  ย่านนี้ไซร้นามห้วยขวางศูนย์กลางเมือง
แผนที่กรุงเทพมหานคร เน้นเขตห้วยขวาง
พิกัด: 13°46′36″N 100°34′46″E﻿ / ﻿13.77667°N 100.57944°E﻿ / 13.77667; 100.57944
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 15.033 ตร.กม. (5.804 ตร.ไมล์)
ประชากร (2566)
 • ทั้งหมด: 83,692 คน
 • ความหนาแน่น: 5,567.22 คน/ตร.กม. (14,419.0 คน/ตร.ไมล์)
รหัสไปรษณีย์: 10310
รหัสภูมิศาสตร์: 1017
ที่อยู่ สำนักงาน: เลขที่ 2 ถนนประชาอุทิศ แขวงห้วยขวาง เขตห้วยขวาง กรุงเทพมหานคร 10310
เว็บไซต์: www.bangkok.go.th/huaikhwang
 ส่วนหนึ่งของสารานุกรมประเทศไทย
ห้วยขวาง เป็นหนึ่งในห้าสิบเขตของกรุงเทพมหานคร เป็นแหล่งการค้า การบริการ และแหล่งที่อยู่อาศัยหนาแน่นมาก
ที่ตั้งและอาณาเขต

เขตห้วยขวางตั้งอยู่ทางตอนกลางค่อนไปทางเหนือของฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
ทิศเหนือ ติดต่อกับเขตจตุจักรและเขตลาดพร้าว มีคลองน้ำแก้วและคลองลาดพร้าวเป็นเส้นแบ่งเขต
ทิศตะวันออก ติดต่อกับเขตวังทองหลาง เขตบางกะปิ และเขตสวนหลวง มีคลองลาดพร้าวและคลองแสนแสบเป็นเส้นแบ่งเขต
ทิศใต้ ติดต่อกับเขตวัฒนา มีคลองแสนแสบเป็นเส้นแบ่งเขต
ทิศตะวันตก ติดต่อกับเขตราชเทวีและเขตดินแดง มีถนนอโศก-ดินแดงและถนนรัชดาภิเษกเป็นเส้นแบ่งเขต
ประวัติ

เขตห้วยขวาง ได้รับการจัดตั้งขึ้นตามพระราชกฤษฎีกาในวันที่ 16 สิงหาคม พ.ศ. 2516 โดยแยกพื้นที่การปกครองมาจากเขตพญาไท 2 แขวง คือ แขวงห้วยขวางและแขวงบางกะปิ จากนั้นใน พ.ศ. 2521 ได้มีพระราชกฤษฎีกาโอนแขวงดินแดงจากเขตพญาไทและแขวงสามเสนนอกจากเขตบางกะปิมารวมกับเขตห้วยขวาง และโอนพื้นที่บางส่วนของเขตไปรวมกับเขตพญาไท เพื่อจัดขนาดพื้นที่และจำนวนประชากรของแต่ละเขตให้มีความเหมาะสม ทำให้เขตห้วยขวางมีพื้นที่ปกครอง 4 แขวง
จนกระทั่งใน พ.ศ. 2536 กระทรวงมหาดไทยได้มีประกาศเปลี่ยนแปลงพื้นที่เขตห้วยขวาง โดยแยกแขวงดินแดงไปจัดตั้งเป็นเขตดินแดง
การแบ่งเขตการปกครอง

เขตห้วยขวางแบ่งหน่วยการปกครองย่อยออกเป็น 3 แขวง ได้แก่
| หมาย เลข | อักษรไทย | อักษรโรมัน | พื้นที่ (ตร> กม.) | จำนวนประชากร (ธันวาคม 2566) | ความหนาแน่นประชากร (ธันวาคม 2566) | แผนที่ |
| --- | --- | --- | --- | --- | --- | --- |
| 1. | ห้วยขวาง | Huai Khwang | 5.342 | 27,325 | 5,115.13 |  |
| 2. | บางกะปิ | Bang Kapi | 5.408 | 19,582 | 3,620.93 |  |
| 4. | สามเสนนอก | Sam Sen Nok | 4.283 | 36,785 | 8,588.61 |  |
| ทั้งหมด | ทั้งหมด | ทั้งหมด | 15.033 | 83,692 | 5,567.22 |  |
หมายเลขที่หายไปปัจจุบันคือแขวงในเขตดินแดง
ประชากร

| สถิติประชากรตามทะเบียนราษฎร เขตห้วยขวาง> ปี (พ.ศ.) | สถิติประชากรตามทะเบียนราษฎร เขตห้วยขวาง> ประชากร | สถิติประชากรตามทะเบียนราษฎร เขตห้วยขวาง> การเพิ่มและการลด |
| --- | --- | --- |
| 2535 | 88,331 | ไม่ทราบ |
| 2536 | 87,253 | -1,078 |
| 2537 | 85,125 | -2,128 |
| 2538 | 80,974 | -4,151 |
| 2539 | 80,201 | -773 |
| 2540 | 79,793 | -408 |
| 2541 | 79,070 | -723 |
| 2542 | 78,593 | -477 |
| 2543 | 78,595 | +2 |
| 2544 | 79,404 | +809 |
| 2545 | 79,871 | +467 |
| 2546 | 79,916 | +45 |
| 2547 | 76,343 | -3,573 |
| 2548 | 76,213 | -130 |
| 2549 | 76,402 | +189 |
| 2550 | 77,033 | +631 |
| 2551 | 76,948 | -85 |
| 2552 | 76,987 | +39 |
| 2553 | 77,292 | +305 |
| 2554 | 77,720 | +428 |
| 2555 | 78,207 | +487 |
| 2556 | 78,943 | +736 |
| 2557 | 80,002 | +1,059 |
| 2558 | 80,735 | +733 |
| 2559 | 81,190 | +455 |
| 2560 | 81,515 | +325 |
| 2561 | 81,689 | +174 |
| 2562 | 84,340 | +2,651 |
| 2563 | 84,233 | -107 |
| 2564 | 83,278 | -955 |
| 2565 | 83,493 | +215 |
| 2566 | 83,692 | +199 |
การคมนาคม

ถนนเพชรบุรี
ถนนอโศกมนตรี
ถนนประดิษฐ์มนูธรรม
ถนนประชาราษฎร์บำเพ็ญ
ถนนเทียมร่วมมิตร
ถนนพระราม 9
ถนนเพชรอุทัย
ถนนลาดพร้าว
ถนนสุทธิสารวินิจฉัย
ถนนประชาอุทิศ
ถนนวัฒนธรรม
ถนนเพชรพระราม
ทางพิเศษศรีรัช
ทางพิเศษฉลองรัช
รถไฟฟ้ามหานคร สายเฉลิมรัชมงคล มี 4 สถานี คือ สถานีพระราม 9 สถานีศูนย์วัฒนธรรมแห่งประเทศไทย สถานีห้วยขวาง และสถานีสุทธิสาร
รถไฟฟ้าสายสีเหลือง มี 1 สถานี คือ สถานีภาวนา
รถไฟฟ้าสายสีส้ม (กำลังก่อสร้าง) มี 3 สถานี คือ สถานีศูนย์วัฒนธรรมแห่งประเทศไทย สถานีรฟม. และสถานีวัดพระราม ๙
สถานที่สำคัญ

กระทรวงวัฒนธรรม (วธ.)
กรมส่งเสริมวัฒนธรรม
กรมการศาสนา
กรมโยธาธิการและผังเมือง
สำนักงานศิลปวัฒนธรรมร่วมสมัย
ศูนย์วัฒนธรรมแห่งประเทศไทย
สำนักข่าวกรมประชาสัมพันธ์
สถานีโทรทัศน์เอ็นบีทีเวิลด์
วัดพระราม ๙ กาญจนาภิเษก
วัดอุทัยธาราม (บางกะปิ)
การรถไฟฟ้าขนส่งมวลชนแห่งประเทศไทย (รฟม.)
บริษัท อสมท จำกัด (มหาชน)
สถานีวิทยุ อสมท
สถานีโทรทัศน์ช่อง 9 เอ็มคอตเอชดี
สำนักข่าวไทย
องค์การขนส่งมวลชนกรุงเทพ (ขสมก.)
ธนาคารอาคารสงเคราะห์ (ธอส.)
โรงละครกรุงเทพ
โรงพยาบาลพระราม 9
สถานีตำรวจนครบาลมักกะสัน
เซ็นทรัล แกรนด์ พระราม 9
การทางพิเศษแห่งประเทศไทย
สถานศึกษา > โรงเรียนมัธยมศึกษาสังกัดสำนักงานคณะกรรมการการศึกษาขั้นพื้นฐาน (ม.1–6)

โรงเรียนเตรียมอุดมศึกษาพัฒนาการ รัชดา
โรงเรียนจันทร์หุ่นบำเพ็ญ
สถานศึกษา > โรงเรียนประถมศึกษาที่เปิดสอนตั้งแต่ระดับปฐมวัย–มัธยมศึกษา สังกัดสำนักงานคณะกรรมการการศึกษาขั้นพื้นฐาน

โรงเรียนพิบูลอุปถัมภ์
โรงเรียนวัดอุทัยธาราม
สถานศึกษา > โรงเรียนสังกัดสำนักการศึกษากรุงเทพมหานคร

โรงเรียนประชาราษฎร์บำเพ็ญ
โรงเรียนพระราม ๙ กาญจนาภิเษก
โรงเรียนวัดใหม่ช่องลม
สถานศึกษา > โรงเรียนสังกัดสำนักบริหารงานคณะกรรมการส่งเสริมการศึกษาเอกชน (สช.)

โรงเรียนอนุบาลสองภาษาบ้านต้นไม้
โรงเรียนสมาคมไทย-ญี่ปุ่น
โรงเรียนนานาชาติคิซอินเตอร์เนชั่นแนล
โรงเรียนชาญวิทย์
โรงเรียนดลวิทยา
โรงเรียนสมฤทัย
โรงเรียนสิริเทพ
โรงเรียนอนุบาลโชคชัย
โรงเรียนอนุบาลทรงวิทย์
โรงเรียนอนุบาลวัฒนานิเวศน์
โรงเรียนอนุบาลสีชมพูมอนเทสเซอริ
โรงเรียนอันวารุ้ลอิสลาม
โรงเรียนอนุบาลนานาชาติเพรพ
โรงเรียนอนุบาลบุณยรักษ์
แหล่งข้อมูลอื่น

เว็บไซต์สำนักงานเขตห้วยขวาง
เว็บไซต์กรุงเทพมหานคร: แหล่งท่องเที่ยวในเขตห้วยขวาง เก็บถาวร 2007-09-30 ที่ เวย์แบ็กแมชชีน
เว็บไซต์ศูนย์วัฒนธรรมแห่งประเทศไทย เก็บถาวร 2015-02-21 ที่ เวย์แบ็กแมชชีน
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
ศาลพระพิฆเนศที่ทางแยกห้วยขวาง ซึ่งความจริงแล้วตั้งอยู่ในเขตดินแดง
วัดอุทัยธาราม
30 กำลังแจ๋วเดอะซีรีส์

| 30 กำลังแจ๋วเดอะซีรีส์ |
| --- | --- |
ประเภท: ละครชุด (ซีรีส์) โรแมนติกคอมเมดี้
สร้างโดย: จีเอ็มเอ็ม แกรมมี่ จีเอ็มเอ็มทีวี
เขียนโดย: บทโทรทัศน์ : สรายุทธ ปิ่นทอง นคร โพธิ์ไพโรจน์ สกล วงษ์สินธุ์วิเสส ภัทรวลัย วงษ์สินธุ์วิเสส วรเวช ดานุวงศ์
กำกับโดย: วรเวช ดานุวงศ์
แสดงนำ:  ปรีชญา พงษ์ธนานิกร  ธนัชชัย วิจิตรวงศ์ทอง  จุมพล อดุลกิตติพร  กวี ตันจรารักษ์  วิชญาณี เปียกลิ่น 
ดนตรีแก่นเรื่องเปิด: เก็บไว้เพื่อรักแต่เธอ - วรเวช ดานุวงศ์
ดนตรีแก่นเรื่องปิด: ทำไมต้องรักเธอ - ปรีชญา พงษ์ธนานิกร
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 12
การผลิต
ผู้อำนวยการผลิต: สถาพร พานิชรักษาพงศ์
ความยาวตอน: 60 นาที
ออกอากาศ
เครือข่าย: ช่องวัน 31
ออกอากาศ: 20 พฤศจิกายน 2560 (2560-11-20) – 12 กุมภาพันธ์ 2561 (2561-02-12)
เครือข่าย: จีเอ็มเอ็ม 25
ออกอากาศ: 19 มีนาคม 2562 (2562-03-19) – 29 เมษายน 2562 (2562-04-29)
30 กำลังแจ๋ว The Series เป็นรายการโทรทัศน์ ประเภทละครชุด แนว โรแมนติก, คอมเมดี้ ที่ได้นำเค้าโครงเรื่องจากภาพยนตร์ไทยเรื่องดังอย่าง 30 กำลังแจ๋ว ของ สมจริง ศรีสุภาพ มาสร้างเป็นละครชุดเรื่องดังกล่าว ผลิตโดยจีเอ็มเอ็มทีวี ออกอากาศทุกวันจันทร์เวลา 22:00 - 23:00 น. เริ่มออกฉายครั้งแรก วันที่ 20 พฤศจิกายน พ.ศ. 2560 ทางช่องวัน 31
นำแสดงโดย ธนัชชัย วิจิตรวงศ์ทอง, ปรีชญา พงษ์ธนานิกร, กวี ตันจรารักษ์, จุมพล อดุลกิตติพร, วิชญาณี เปียกลิ่น กำกับการแสดงโดย วรเวช ดานุวงศ์
เรื่องย่อ

เรื่องราววุ่นๆ ของ “จ๋า” (ปรีชญา พงษ์ธนานิกร) ที่โดนความรักทำพิษตอนชีวิตขึ้นเลข 3 แต่จุดสิ้นสุดของบางสิ่ง ก็อาจเป็นจุดเริ่มต้นของอีกหลายสิ่ง ชนิดที่ไม่คาดคิดว่ามันจะแจ๋วได้ขนาดนี้
รายชื่อนักแสดง > นักแสดงหลัก

ปรีชญา พงษ์ธนานิกร รับบท จ๋า
ธนัชชัย วิจิตรวงศ์ทอง รับบท ปอ
กวี ตันจรารักษ์ รับบท นภ
จุมพล อดุลกิตติพร รับบท เซน
วิชญาณี เปียกลิ่น  รับบท ยุ้ย
ซอ จียอน รับบท แอน
สาวิตรี สุทธิชานนท์ รับบท ซี
เลโอ โซสเซย์ รับบท โจ
พลอยชมพู ศุภทรัพย์ รับบท กิ๊ฟ
ณภัทร ปัทมสิงห์ ณ อยุธยา รับบท เฮียเต๋า
ขวัญจิต ศรีประจันต์ รับบท ยายป่าน
รายชื่อนักแสดง > นักแสดงรับเชิญ

อรอนงค์ ปัญญาวงศ์ รับบท แม่จ๋า
กฤตพร มณฑีรรัตน์ รับบท แฟนใหม่นภ
อดิเรก วัฏลีลา รับบท ตำรวจ
เรตติ้ง

| ตอนที่ | วันที่ออกอากาศ | เรตติ้งทั่วประเทศ |
| --- | --- | --- |
| 1 | 20 พฤศจิกายน พ.ศ. 2560 | 0.7 |
| 2 | 27 พฤศจิกายน พ.ศ. 2560 | 0.8 |
| 3 | 4 ธันวาคม พ.ศ. 2560 | 0.3 |
| 4 | 11 ธันวาคม พ.ศ. 2560 | 0.2 |
| 5 | 18 ธันวาคม พ.ศ. 2560 | 0.3 |
| 6 | 25 ธันวาคม พ.ศ. 2560 | 0.5 |
| 7 | 8 มกราคม พ.ศ. 2561 | 0.7 |
| 8 | 15 มกราคม พ.ศ. 2561 | 0.7 |
| 9 | 22 มกราคม พ.ศ. 2561 | 0.8 |
| 10 | 29 มกราคม พ.ศ. 2561 | 0.8 |
| 11 | 5 กุมภาพันธ์ พ.ศ. 2561 | 0.9 |
| 12 (ตอนจบ) | 12 กุมภาพันธ์ พ.ศ. 2561 |  |
|  | เรตติ้งเฉลี่ย |  |
แหล่งข้อมูลอื่น

เรื่องย่อ 30 กำลังแจ๋ว The Series : kapook.com
เรื่องย่อ 30 กำลังแจ๋ว The Series : drama.tlcthai.com เก็บถาวร 2018-03-31 ที่ เวย์แบ็กแมชชีน